Predsjednik Obama: "Richard Holbrooke bio je velikan američke diplomacije"
Uključio se u bosansko pitanje jer je bio zaprepašten što se SAD drži po strani dok se u Europi događa genocid još jednom u 20. stoljeću
Predsjednik Obama je, u posebnom pismenom priopćenju, nazvao Richarda Holbrookea „velikanom američke diplomacije koji je Ameriku učinio sigurnijom, jačom i štovanijom....“ Izjavio je da će Holbrooke biti upamćen zbog neumorne diplomacije, ljubavi prema svojoj zemlji i traganjem za mirom U 69. godini života u Washingtonu je umro američki diplomat Richard Holbrooke, arhitekt Daytonskog mirovnog sporazuma i posebni američki izaslanik za Afganistan i Pakistan. Gospodin Holbrooke je u petak hitno prevezen u bolnicu nakon što mu je u zgradi State Departmenta, gdje je bio na sastanku s državnom tajnicom Hillary Clinton, naglo pozlilo. U obližnjoj bolnici sveučilišta George Washington podvrgnut je operaciji rekonstrukcije puknute aorte koja je trajala 21 sat, a u nedjelju je ponovo operiran, što je trajalo sedam sati. Jučer ujutro je objavljeno da je u vrlo kritičnom, ali stabilnom stanju. Na žalost, srce nije izdržalo. Predsjednik Obama je, u posebnom pismenom priopćenju, nazvao Richarda Holbrookea „velikanom američke diplomacije koji je Ameriku učinio sigurnijom, jačom i štovanijom....“ Izjavio je da će Holbrooke biti upamćen zbog neumorne diplomacije, ljubavi prema svojoj zemlji i traganjem za mirom. Kada je čuo vijest o smrti Richarda Holbrookea, predsjednik Obama je bio na večeri u Istočnom krilu Bijele kuće – javljaju američki mediji. Odmah je nazvao njegovu suprugu, poznatu novinarku Kati Morton, i izrazio joj sućut, a tijekom večere odao je počast pokojnom Holbrookeu. Samo nekoliko sati ranije na susretu s diplomatskim korom u Državnom tajništvu, gospodin Obama je govorio o Richardu Holbrookeu: "Richard Holbrooke vrsno služi svoju zemlju skoro 50 godina, od mladog diplomata u Vijetnamu, arhitekta mirovnog sporazuma kojim je okončano klanje na Balkanu, našeg posebnog izaslanika za Afganistan i Pakistan, do bezbrojnih kriza i žarišta diljem svijeta.“ Državna tajnica Hillary Clinton je, u posebnom priopćenju, odala počast Richardu Holbrookeu riječima . “ Prvi američki veleposlanik u Hrvatskoj  kaže da je smrt Richarda Holbrookea nenadoknadiv gubitak zbog njegove snage i upornosti te da je to bio čovjek koji se držao moralnih načela: "Uključio se u bosansko pitanje jer je bio zaprepašten što se držimo po strani dok se u Europi događa genocid još jednom u 20. stoljeću. Bio je zapanjen korupcijom u Afganistanu i izbornim prijevarama. Nekada je bilo teško raditi s njim jer je uvijek sve bilo puno naboja, ali znao je, isto tako, biti jako ljubazan.“ je bivši glasnogovornik State Departmenta i prvi pomoćnik Madeleine Albright u Ujedinjenim narodima. Richard Holbrooke je bio njegov blizak prijatelj: "Richard je bio netko tko je zaista vjerovao da Sjedinjene Države trebaju biti uključene u svjetska zbivanja, tko je vjerovao da je američka diplomacija jedinstvena. Sjećam se da je tijekom mirovnih pregovora u Daytonu pokazao da se možemo konzultirati s Europom i Rusijom, ali da proces zahtijeva američko čelništvo." Hrvatska veleposlanica u Sjedinjenim Državama Kolinda Grabar Kitarović, koja je nazočila diplomatskom skupu u State Departmentu kada je predsjednik Obama govorio o Richardu Holbrookeu, izrazila je sućut u ime hrvatske vlade: "To su tragične vijesti i veliki gubitak za američku diplomaciju. Ja sam sinoć bila u State Departmentu gdje su se diplomatski predstavnici okupili kod državne tajnice Hillary Clinton. Nazočio je i predsjednik Obama, kao i obitelj Richarda Holbrookea. Predsjednik Obama je vrlo lijepo govorio o Richardu Holbrookeu kao čovjeku koji je dao izniman doprinos ne samo američkoj diplomaciji nego i rješavanju mnogih kriznih žarišta u svijetu. Sjećamo se i njegove uloge u Bosni i Hercegovini, čega se prisjetio i predsjednik Obama. Obitelj gospodina Holbrookea je, dok je on bio u bolnici, sve vrijeme primala poruke iz svih dijelova svijeta, posvuda gdje je Richard Holbrooke radio. Kažu da im to mnogo znači i pomaže u ovim najtežim trenutcima da znaju koliko je bio cijenjen, koliko ga se ljudi sjećaju i koliko podupiru njegovu obitelj." Richard Holbrooke je umro samo nekoliko sati prije obilježavanja 15. godišnjice potpisivanja Daytonskog mirovnog sporazuma, čiji je on bio glavni arhitekt, a kojim je 1995. godine okončan rat u Bosni i Hercegovini. Diplomatsku karijeru počeo je 1962. u Južnom Vijetnamu, a sudjelovao je i na mirovnim pregovorima o završetku Vijetnamskog rata 1973. u Parizu. Bio je američki veleposlanik u Ujedinjenim narodima za vrijeme administracije Billa Clintona, veleposlanik u Njemačkoj 1993.-1994. te pomoćnik državne tajnice za europske poslove. Početkom 2009. imenovan je posebnim američkim izaslanikom za Pakistan i Afganistan, a prije nego je odvežen u bolnicu upravo je završavao svoje izvješće o Afganistanu.